傲遊始乎MyIE，暢遊（Changyou）初創之，以補網路探險家（IE）之陋。越明年，暢遊去，代碼布公，不之復顧。二〇〇二年八月，陳明傑繼其志，查漏補遺，求變革新，踔厲奮發，廢寢忘餐，遂成二代，多有義助。二〇〇四年，易名傲遊，眾咸愛之，或諫以言，或資以財，其勢遂壯。二〇〇五年始，屢獲殊榮。二〇〇六年一月，應微軟之邀，與「電子消費展」於拉斯維加斯耳。五月，遷中關村，儼然大也。二〇〇七年四月，傳谷歌（Google）注資百萬，然陳君否之。